01/02/2019 | Administración LocalMunicipal
Cerceda
Intervención
Anuncio selección administrativo Programa Integrado + Emprego

En Decreto de Alcaldía- Presidencia nº 47/2019, de 24/01/2019, aprobouse as bases e convocatoria para a selección dun/ha administrativo/a para o Programa Integrado + EMPREGO polo sistema de concurso- oposición, cuio texto se reproduce. O prazo de presentación de instanciazs comezará ó día seguinte da publicación do presente anuncio no Boletín Oficial da Provincia. O obxecto desta convocatoria é a contratación dun/ha administrativo/a para o Programa Integrado de Emprego +EMPREGO do concello de Cerceda, Tordoia e Trazo, no marco da Orde do 31 de maio de 2018 pola que se establecen as bases reguladoras e a convocatoria pública para a concesión de subvencións para a posta en práctica de programas integrados de emprego de Galicia durante os anos 2018 e 2019 (DOG núm.118 do 21/06/2018), mediante contratación laboral de carácter temporal, a través do procedemento de selección que se sinala nestas bases, de conformidade co disposto na Lei 7/1985, de 2 de abril, o Real Decreto Lexislativo 781/1986, de 18 de abril Real Decreto 5/2015, do 30 de outubro polo que se aproba o Texto Refundido do Estatuto Básico do Empregado Público, a Lei 2/2015, de 29 de abril, de emprego público de Galicia, e demais disposicións de pertinente aplicación. O contrato laboral de carácter temporal terá una duración prevista dende o inicio da relación laboral ata o 31 de outubro de 2019, vinculando a súa duración as accións previstas no Programa Integrado +EMPREGO dos concellos de Cerceda, Tordoia e Trazo a desenvolver nos anos 2018/2019, subvencionado pola Consellería de Economía, Emprego e Industria, mediante Resolución do director xeral de Orientación e Promoción Laboral da Consellería de Economía, Emprego e Industria, pola que se lle concede ao Concello de Cerceda, mediante a agrupación de concellos: Cerceda, Tordoia e Trazo, unha subvención de 222.500,00 euros para o Programa Integrado +EMPREGO 2018-2019, ao abeiro da Orde do 31 de maio de 2018 (DOG núm.118 do 21/06/2018). A xornada de traballo é a tempo completo, no horario que se determine atendendo ás necesidades do servizo. Cando as necesidades do servizo o esixan, o traballo poderá realizarse en xornada partida de mañá e tarde. En materia de definición, características e réxime retributivo do posto de traballo obxecto de convocatoria, estarase ao establecido aos postos de similar natureza existentes no concello. A selección das persoas candidatas máis idóneas realizarase a través do procedemento de selección de concurso- oposición libre, motivado pola urxencia para cubrir os devanditos postos, determinado polo prazo obrigado de inicio das accións previstas na resolución da subvención concedida a esta concello ao abeiro da Orde da Consellería de Economía, Emprego e Industria do 31 de maio de 2018. Obxecto: Desenvolvemento das accións previstas no programa integrado para o emprego +EMPREGO subvencionado pola Consellería de Economía, Emprego e Industria mediante resolución do director xeral de Orientación e Promoción Laboral do 26 de outubro de 2018 e notificada ao Concello de Cerceda con data 2 de novembro de 2018. Denominación: Administrativo/a Grupo de clasificación profesional (artigo 22.1 do Estatuto dos Traballadores): subgrupo C1. Salario: O salario mensual a percibir polo/a traballador/a será o que lle corresponda por un contrato de xornada completa para un posto comprendido no subgrupo C1, correspondentes a 1.168,87 € brutos mensuais. Titulación mínima esixible: Estar en posesión ou en condición de obter na data de terminación do prazo de presentación de instancias a titulación de bacharelato superior, Formación profesional de 2º grao ou titulacións equivalentes ou superiores que habiliten para o acceso á praza convocada. As titulacións non expedidas en España deberán estar debidamente convalidadas polo Ministerio de Educación, Cultura e Deporte do Estado Español. Outros coñecementos: Coñecementos de galego. Contido funcional: As accións a desenvolver no posto son: A. Xestións administrativas relacionados cos programas integrados que inclúen as seguintes funcións: - Manexo da documentación vinculada o seguimento documental dos usuarios. - Manexo e xestión de bases de datos de desempregados. - Xestións relacionadas coa subcontratación de servizos vinculados o programa integrado. - Xustificación da subvencións do programa integrado. B. Xestións administrativas en xeral: - Tarefas básicas de xestión administrativa - Preparación de expedientes - Arquivo de documentación - Elaboración de documentación - Atención o público Duración dos contratos: A duración do contrato será dende a data da contratación ata o 31 de outubro de 2019. Modalidade: A modalidade de contratación será a de laboral temporal por obra ou servizo determinado a xornada completa, ao abeiro do establecido no artigo 15 do Estatuto dos Traballadores e no Real Decreto 2720/1998, polo que se desenvolve o artigo 15 do Estatuto dos Traballadores en materia de contratos de duración determinada. Para poder tomar parte na presente convocatoria, os aspirantes deberán reunir, antes do remate do prazo de presentación de instancias, os seguintes requisitos: a) Ter a nacionalidade española ou algunha outra que, con arranxo ao disposto no artigo 52 da Lei 2/2015, de 29 de abril, de Emprego Público de Galicia (LEPG), permita o acceso ao emprego público. b) Estar en posesión, ou en condicións de obtelo na data na que remate o prazo de presentación de solicitudes, do título de bacharelato superior, Formación profesional de 2º grao ou titulacións equivalentes ou superiores que habiliten para o acceso á praza convocada. As titulacións non expedidas en España deberán estar debidamente convalidadas polo Ministerio de Educación, Cultura e Deporte do Estado Español. c) Non ter sido separado mediante expediente disciplinario do servizo de ningunha Administración Pública ou dos órganos nos constitucionais ou estatutarios das Comunidades Autónomas (CCAA), nin estar en situación de inhabilitación absoluta ou especial para o desempeño de empregos ou cargos públicos por resolución xudicial, cando se tratara de acceder ao corpo ou escala de persoal funcionario do que a persoa fora sido separada ou inhabilitada. d) No caso de persoal laboral, non ter sido separado mediante expediente disciplinario do servizo de ningunha Administración Pública ou dos órganos constitucionais ou estatutarios das Comunidades Autónomas (CCAA), nin estar en situación de inhabilitación absoluta ou especial para o desempeño de empregos ou cargos públicos por resolución xudicial, cando se tratara de acceder á mesma categoría profesional á que se pertencía. e) No caso de nacionais doutros Estados, non estar inhabilitado ou en situación equivalente, nin ter sido sometido a sanción disciplinaria ou equivalente que impida no Estado de procedencia o acceso ao emprego público nos termos anteriores. f) Ter cumpridos 16 anos e non exceder, no seu caso, da idade máxima de xubilación forzosa. g) Estar en posesión das capacidades e aptitudes físicas e psíquicas que sexan necesarias para o desempeño das correspondentes funcións ou tarefas. h) Estar en posesión do CELGA 4, ou equivalente, ou estar en condicións de obtelo antes do remate do prazo de presentación de instancias. A dita acreditación do coñecemento de lingua galega realizarase de conformidade ao previsto na normativa de aplicación; con arranxo ao Sistema de Certificación de Lingua galega (CELGA) actualmente vixente, ou as súas certificacións equivalentes, debidamente homologadas polo órgano competente en materia de política lingüística da Xunta de Galicia (nos termos do previsto na Orde de 16 de xullo de 2007, e Orde de 10 de febreiro de 2014, que modifica a anterior, ao respecto dos certificados oficiais acreditativos dos niveles de coñecemento de lingua galega). En todo caso, e con arranxo ao previsto no artigo 51.2 da Lei do Emprego Público de Galicia, os/as aspirantes que non acrediten dito coñecemento da Lingua Galega requirido ou estar en condicións de obtelo dentro do prazo de presentación de instancias, deberán realizar unha proba específica de coñecemento de lingua galega, de conformidade ao apartado 8 das bases e dentro da fase de oposición reflectido nas bases, e que cualificará ao/á aspirante como apto ou non apto. As solicitudes presentaranse, conforme ó modelo que se achega como anexo, no Rexistro Xeral do Concello ou en calquera dos rexistros establecidos na Lei 39/2015, de 1 de outubro, do Procedemento Administrativo Común das Administracións Públicas, durante os cinco días hábiles seguintes á publicación do anuncio no Boletín Oficial da Provincia da Coruña. No caso de presentarse a documentación nun rexistro diferente ao do concello deberá remitirse a totalidade da documentación escanada presentada co devandito rexistro ao correo do concello rexistro@cerceda. es Con ela acompañarase a seguinte documentación: 1. Copia do D. N. I.2. Copia da titulación esixida no apartado 3. b). 3. Relación de méritos acompañada dos xustificantes acreditativos dos mesmos. Non se valorarán os méritos que non estean debidamente presentados dentro do prazo de presentación da solicitude.4. Xustificante de ter aboados os dereitos de exame, que corresponden a 20 euros.5. As persoas discapacitadas deberán facelo constar nas súas instancias sinalando se precisan adaptación das probas. A condición de persoa con discapacidade acreditarase coa certificación correspondente expedida polo órgano competente. Expirado o prazo de presentación de instancias, a Alcaldía ditará resolución declarando aprobada a lista provisional de admitidos/as e excluídos/as. En dita resolución, que se publicará no taboleiro da sede electrónica e na páxina web do Concello de Cerceda, indicarase o nome, apelidos e DNI dos admitidos/as e excluídos/as, coas causas da exclusión, e concedendo un prazo de tres (3) días hábiles para a subsanación da documentación necesaria para participar no proceso. No caso de que non existan aspirantes excluídos/as, a lista de admitidos/as quedará aprobada definitivamente sen abrir o prazo de subsanación de documentación. Só se terán en conta para a fase de concurso os méritos aportados dentro do prazo de presentación de solicitudes, non tomándose en consideración os que se acheguen con posterioridade ao remate de dito prazo, que serán considerados como achega de nova de documentación fora de prazo. As reclamacións serán aceptadas ou rexeitadas por resolución da Alcaldía, aprobando a lista definitiva de admitidos/as e excluídos/as; na mesma, determinarase o lugar, data e hora de comezo do proceso selectivo, así como a composición definitiva do Tribunal. A referida resolución publicarase no Taboleiro da sede electrónica do Concello de Cerceda e na paxina web municipal. O tribunal, cuxa composición se adecuará aos criterios de imparcialidade e profesionalidade, así como aos restantes requisitos previstos, ao efecto, pola normativa de aplicación (artigos 60 do Texto Refundido da Lei do Estatuto Básico do Empregado Público e 59 da Lei do Emprego Público de Galicia), estará conformado polos seguintes integrantes (dos que se deberá nomear, en todo caso, titulares e suplentes): – Presidente. – 2 Vogais. – Secretario/a O tribunal non poderá constituírse, nin actuar, sen a presenza da totalidade dos seus membros, titulares ou suplentes. De tódalas reunións que celebre o tribunal, o/a secretario/a redactará a correspondente acta. Os membros do tribunal absteranse de intervir, e o comunicarán á autoridade convocante, cando concorra algunha das circunstancias previstas, ao efecto, na normativa reguladora de réxime xurídico das administracións públicas. Así mesmo, os aspirantes poderán recusar aos membros do tribunal cando concorran ditas circunstancias. O tribunal resolverá, por maioría de votos dos seus membros presentes, tódalas dúbidas e/ou cuestións que se susciten ao respecto da aplicación e/ou interpretación das normas contidas nestas bases, así como nos supostos non previstos nas mesmas (solicitando, no seu caso, a emisión de informe e/ou opinión especializada por parte dos asesores que, ao efecto, poidan ter sido requiridos) O tribunal poderá dispoñer a incorporación, nos supostos en que así o estime oportuno (previo acordo formal adoptado ao respecto), e aos efectos da asistencia/colaboración na súa actuación e/ou traballos propios, de asesores; que actuarán con voz e sen voto, limitándose ao exercicio das especialidades técnicas/profesionais en base ás cales foran requiridos para o dito asesoramento. Os membros concorrentes ás sesións do tribunal, e para os efectos de percepcións de asistencias, se clasificarán consonte o disposto no Real Decreto 462/2002 sobre indemnizacións por razóns de servizo (e normativa concordante e/ou substitutiva) En todo o non previsto nas presentes bases, o procedemento de actuación do tribunal axustarase ao establecido na normativa aplicable á formación da vontade dos órganos colexiados. Coa resolución comprensiva da relación definitiva de aspirantes admitidos e excluídos, a publicar no taboleiro de anuncios da sede electrónica e na web municipais, determinarase a composición nominativa do tribunal cualificador, o lugar, data e hora na que se citará ao mesmo para a súa primeira sesión (constitutiva), así como para o inicio do proceso selectivo. O sistema selectivo empregado será o de concurso-oposición libre. Os sucesivos anuncios sobre puntuación e realización das probas da fase de concurso e de oposición, así como aqueloutros anuncios que poidan proceder, efectuarase no taboleiro de anuncios da sede electrónica e na web municipais. Os exercicios da fase oposición serán de carácter obrigatorio e eliminatorio, agás o que, de ser o caso, se deba realizar para a acreditación do coñecemento do galego (no que os/as aspirantes serán cualificados como aptos ou non aptos). As persoas aspirantes que non acrediten estar en posesión do nivel de coñecemento de galego requirido (CELGA 4 ou equivalente) ou que non estean en condicións de acreditalo documentalmente dentro do prazo de presentación de instancias, deberán realizar unha proba específica de competencia en lingua galega, antes do inicio da fase de oposición. A proba determinaraa o Tribunal, será acorde coas características funcionais do posto e deberá demostrarse nela unha competencia similar á esixida para obter o certificado de lingua galega (CELGA 4) correspondente. Esta proba cualificará ás persoas aspirantes como APTAS ou NON APTAS. As persoas que non obteñan a cualificación de APTAS quedarán eliminadas do proceso selectivo, dado que non cumpren un dos requisitos esixidos para poder participar. O Servizo de Normalización da Mancomunidade de Ordes asesorará ao tribunal e colaborará na confección e na corrección da correspondente proba de competencia en lingua galega. O procedemento de selección constará de dúas fases: fase de concurso de méritos e fase de oposición. O baremo do concurso será o seguinte: Valoraranse cursos, másters e certificados en materias relacionados co posto ofertado: xestión administrativa, informática, bases de datos e xestión de subvencións, cun mínimo de 10 horas, ata un máximo de 2 puntos. Por cada acción formativa de 10 a 30 horas: 0,25 puntos Por cada acción formativa de 31 a 100 horas: 0,55 puntos Por cada acción formativa de 101 a 200 horas: 0,75 puntos Por cada acción formativa de 201 horas en adiante: 1,5 puntos Acreditarase mediante título ou certificado do organismo oficial, especificando o número de horas. A experiencia profesional deberá acreditarse a través da certificación oficial de vida laboral actualizada máis copia do contrato ou certificado da administración correspondente en que consten as tarefas realizadas ata un máximo de 6 puntos. Cando se trate de colaboracións, bolsas ou prácticas estas deberan acreditarse mediante certificación de organismos oficiais na cal deberá constar o tempo de realización. Por cada mes realizando tarefas na administración pública directamente relacionadas co posto ofertado administrativo/a en “Programas integrados de Emprego”: 0,2 puntos. Por cada mes realizando tarefas indirectamente relacionadas (nunha administración pública ou en empresas privadas) co posto ofertado de administrativo/a: 0,05 puntos. A fase de oposición consistirá na resolución dun suposto práctico referido ás actividades a desenvolver durante a execución dun Programa Integrado para o emprego, relacionado coas materias contidas no temario que se recolle de seguido, sen que teña que adaptarse ao contido dun tema específico.1. A Orde da Consellería de Economía, Emprego e Industria do 31 de maio de 2018, pola que se establecen as bases reguladoras e a convocatoria pública para a concesión de subvencións para a posta en práctica de programas integrados de emprego de Galicia durante os anos 2018 e 2019.2. Bases de datos e ferramentas informáticas de xestión de programas integrados.3. Xustificación da convocatoria de programas integrados. Documentación e prazos.4. Xestión administrativa da formación nos programas integrados.5. Os programas integrados en materia de emprego. Entidades beneficiarias, duración e contía das subvencións.6. Os programas integrados en materia de emprego. Concepto, obxectivos e destinatarios. O seu desenvolvemento e xustificación. O Tribunal determinará tres opcións de probas con iguales caracterísiticas, procedendo a sortearse o día proba cal será a elixida para executar. O tempo máximo para a realización do exercicio será de 60 minutos. Finalizada a proba escrita, e inmediatamente despois, os candidatos serán citados individualmente para a lectura do seu proxecto ante o Tribunal en sesión pública a que poderán asistir, si así o desexan, o resto de aspirantes que se presenten á proba. O Tribunal poderá realizar cantas cuestións considere para un maior discernimento da adecuación do proxecto aos obxectivos do Programa Integrado Valoraranse os coñecementos da persoa candidata, a calidade do proxecto ou suposto presentado e a capacidade das persoas aspirantes para explicar e facer chegar os contidos do mesmo, así como a claridade na exposición. A proba cualificarase de 0 a 12 puntos, debéndose obter unha puntuación mínima de 6 puntos, para aprobar a proba A puntuación final obterase sumando as puntuacións acadadas na fase de oposición e a obtida na fase de concurso. No caso de empate na puntuación total do concurso-oposición terase en conta, prioritariamente, a puntuación obtida na fase de oposición. De persistir o empate, este resolverase en sorteo público. Coas persoas opositoras que superaran o proceso e teñan unha maior puntuación, pero non obtiveran o posto, elaborarase unha bolsa de traballo para posibles contratacións derivadas do programa integrado +EMPREGO. Tras a fase de concurso, o tribunal fará pública a puntuación obtida polas persoas candidatas no taboleiro de anuncios da sede electrónica e na páxina web do Concello de Cerceda. Finalizado o proceso selectivo, o tribunal fará pública a puntuación total das persoas candidatas propoñendo a contratación das que obteñan a maior puntuación final. As persoas aspirantes seguintes, que superen a proba, se as houbera, determinadas por orde descendente de puntuación, serán propostas polo tribunal para formar parte da lista de substitucións para cubrir posibles empregos temporais no desenvolvemento do dito programa. A Alcaldía-Presidencia resolverá a contratación das persoas propostas polo tribunal, así como a relación de aspirantes que pasarán a formar parte da lista de substitucións En todo o non previsto nas presentes bases, o tribunal quedará facultado para resolver e/ou interpretar as dúbidas que se podan presentar, e tomar os acordos necesarios para a boa orde e adecuado desenvolvemento do proceso; e, todo ilo, con pleno sometemento ás previsións normativas aplicables ao respecto, e con arranxo ao sentido e contido das propias bases. As presentes bases, as respectivas convocatorias e cantos actos administrativos se deriven das mesmas, e das actuacións do tribunal, poderán ser impugnados, polos interesados, tanto en vía administrativa como contenciosa, nos casos e na forma establecidos pola normativa aplicable ao respecto. As bases máis o anuncio da convocatoria publicaranse no Boletín Oficial da Provincia, na páxina web e no taboleiro de anuncios da sede electrónica do Concello de Cerceda. Os sucesivos anuncios referentes a este proceso selectivo serán publicados unicamente na páxina web e no taboleiro da anuncios da sede electrónica do Concello de Cerceda. SOLICITA tomar parte no proceso de selección convocado polo Concello de Cerceda para a contratación laboral temporal por obra ou servizo determinado, dun/ha administrativo/a para o programa integrado de emprego + EMPREGO declarando que reúne os requisitos sinalados na base terceira da presente convocatoria, que declara coñecer. DECLARA que acepta as bases e cumpre os requisitos esixidos no apartado 3 das mesmas. E ACHEGA a seguinte documentación: 1. Copia do D. N. I.2. Copia da titulación esixida no apartado 3. b). 3. Relación de méritos acompañada dos xustificantes acreditativos dos mesmos. Non se valorarán os méritos que non estean debidamente presentados dentro do prazo de presentación da solicitude.4. Xustificante de ter aboados os dereitos de exame.5. As persoas discapacitadas deberán facelo constar nas súas instancias sinalando se precisan adaptación das probas. A condición de persoa con discapacidade acreditarase coa certificación correspondente expedida polo órgano competente. …………………………., …………. de ……………………………. de 2019 SR. ALCALDE- PRESIDENTE DO CONCELLO DE CERCEDA (A CORUÑA)” Cerceda, 24 de xaneiro de 2019. O alcalde José García Liñares